Diari Oficial de la Generalitat Valenciana


Sumari del DOGV 6246, del 15-04-2010 (2010/3069)

Notificació de la sentència dictada en el judici verbal número 705/2009.
------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3069


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el judici verbal número 705/2009. [2010/3069]  
Judici verbal 000705/5668 LN   
Esteban Tabernero Moreno, magistrat jutge del Jutjat de Primera Instància número 15 de València, faig saber:  
Que en aquest Jutjat, i amb el número 705/2009, se segueixen actuacions de judici verbal, a instàncies d'Aguas de Valencia, SA, Omnium Ibérico, SA, i Emivasa, i, com a part demandada, Félix Ramos López, Francisco Martínez Royo i María Pilar Ferrandis Carmona, en què s'ha dictat la sentència l'encapçalament i la part dispositiva de la qual, literalment, diuen així:   
«Sentència número 000153/2009   
Jutge que la dicta: Esteban Tabernero Moreno.  
Lloc: València.  
Data: 14 de juliol de 2009.  
Part demandant: Aguas de Valencia, SA, Omnium Ibérico, SA, i Emivasa.  
Advocat: -  
Procuradora: Mª Gloria Benlloch Soriano.   
Part demandada: Félix Ramos López, Francisco Martínez Royo i María Pilar Ferrandis Carmona.   
Advocat: -  
Procurador: -  
Objecte del judici: Resolució de contracte i reclamació d'una quantitat.   
Antecedents de fet   
Primer. Per torn de repartiment li va correspondre a aquest Jutjat el coneixement de la demanda formulada per la demandant expressada, sobre la base del relat de fets que conté el seu escrit, i va acabar suplicant al Jutjat que amb els oportuns tràmits processals previs dicte en el seu dia sentència en els termes que resulten del contingut de la pètita de l'escrit de demanda.   
Segon. Mitjançant la interlocutòria es va admetre a tràmit la demanda a través dels tràmits del judici verbal, i es va acordar citar les parts a la celebració de la vista amb l'advertència de rebel·lia.   
Tercer. Celebrada la vista el dia i l'hora assenyalats, va comparéixer la procuradora la senyora Benlloch Soriano, en nom i representació de les demandants; no van comparéixer els demandats citats degudament, per la qual cosa van ser declarats en rebel·lia; i es va proposar la prova que la part compareguda considerava oportuna amb el resultat que consta en les actuacions, i van restar conclusos per a sentència.   
Quart. En la tramitació d'aquest procediment s'han observat les prescripcions legals i les altres aplicables de manera pertinent.   
Fonaments jurídics   
Primer. Declarada la rebel·lia de la demandada i d'acord amb la documental aportada amb la demanda mancada d'impugnació, han restat acreditats els següents fets. 1. En data 16 d'abril de 1974, Félix Ramos López va contractar amb la demandant el servei d'aigua potable a canvi d'un preu concretat. Aquest usuari va deixar impagats uns rebuts a Avsa i Oisa, fins a l'any 2002, de 37,32 euros, i a Emivasa de 148,09 euros. D'aquesta provança s'acredita l'incompliment essencial de l'obligació de pagament per part del demandat, motiu aquest que faculta la part complidora a resoldre aquest contracte de subministrament d'aigua, instal·lació i reparació del comptador d'acord amb l'article 1.124 del Codi Civil, més la petició de danys i perjudicis que es concreta en la quantitat reclamada.   
Davant dels altres codemandats, Francisco Martínez Royo i M.ª Pilar Ferrandis Carmona, l'acció exercitada és la de permetre l'entrada al seu domicili per a procedir a la retirada del comptador.  
Segon. Pel que fa a les costes, l'article 394.1 de la Llei d'Enjudiciament Civil estableix que «en els processos declaratius, les costes de la primera instància s'imposaran a la part que haja vist rebutjades totes les seues pretensions, llevat que el tribunal aprecie, i així ho raone, que el cas presentava seriosos dubtes de fet o de dret. Per a apreciar, a l'efecte de condemna a costes, que el cas era jurídicament dubtós, es tindrà en compte la jurisprudència dictada en casos semblants».   
Sent-ne totalment estimatòria la present demanda a les pretensions de l'actora és procedent condemnar la demandada al pagament d'aquestes.   
Vistos els articles legals esmentats i tots altres que hi són aplicables de manera general i pertinent.   
Dispositiva   
Estime la demanda interposada per Emivasa contra Félix Ramos López, declare resolt el contracte de subministrament d'aigua potable concertat entre l'actora i la demandada, i autoritze la demandant a adoptar les mesures necessàries per al cessament efectiu del subministrament de l'aigua, fins i tot l'entrada al local on es troba instal·lat el comptador per a poder interceptar el pas de l'aigua. Els demandats, Francisco Martínez Royo i M.ª Pilar Ferrandis Carmona, han de sotmetre's a aquesta resolució, i condemne el demandat Félix Ramos López a pagar a la demandant, Avsa i Oisa 37,32 euros i a Emivasa 148,09 euros, amb els interessos legals des de la interpel·lació judicial, i impose a la demandada les costes processals.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).   
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LECn).   
Aquesta és la sentència, que pronuncie, mane i firme».   
Diligència. Tot seguit es publica la sentència. En done fe.   
I perquè valga de notificació de forma legal de la sentència dictada en les presents actuacions al demandat, Félix Ramos López. Atés que es desconeix el domicili o la residència actuals de la part demandada, mitjançant la provisió dictada en aquesta data, el jutge ha acordat la publicació d'aquest edicte al tauler d'anuncis del Jutjat.   
València, 20 de gener de 2009.- La secretària: Rosa M.ª Sánchez Galera.